# விக்கிப்பீடியா:ஆலமரத்தடி/தொகுப்பு06

## தடைகளுக்கான விளக்கம்

ரவி*** மற்றும் பிற பயனர்கள் போன்று ஏற்படுத்தப்பட்ட பெயர்களுக்கு முன் எச்சரிக்கையாக குறுக்கால தடை போடப்பட்டுள்ளது. எந்த வித கேடும் இடம்பெறாவிடத்து, இத்தடைகள் விரைவில் விலகிவிடும். இது தவறான தடை எனில், மன்னித்துக்கொள்ளுங்கள். நன்றி. --Natkeeran 14:38, 29 அக்டோபர் 2006 (UTC)  
:விளக்கங்களுக்கு நன்றி நற்கீரன். இலங்கையில் கொழும்பு பத்தாரமுல்லயில் அக்டோபர் 25-27 வரை நடந்த மைக்ரோசாப்டின் TechEd 2006 இல் நான் கலந்து சிலருக்கு விக்கிபீடியா பற்றிவிளக்கி இருந்தேன். மைக்ரோசாப்ட் சார்பான சிலர் பயர்பாக்ஸ் உலாவிக் கட்டுரையில் வேண்டாத மாற்றங்களை உண்டு பண்ணலாம் என்பதால் இதை நிர்வாகிகள் தவிர ஏனையோர் எழுதுவதைத் தடைசெய்யும் முகமாகத் தற்காலிகாமாக் தடை செய்துளேன். எனினும் சிலநாட்களில் பயனர்களின் நடத்தையை அவதானித்து காப்புச் செய்வது தேவையற்றது எனில் எடுத்து விடுகின்றேன். தவறுகள் இருப்பின் மன்னித்துவிடுங்கள்--Umapathy 14:46, 29 அக்டோபர் 2006 (UTC)  
நற்கீரன், பயனர்கள் மீதான தடையை நீட்டிக்க வேண்டாம். தடையை இப்போது கூட நீக்கலாம். விசமத்தனத்துக்கான ஆதாரமின்றி நீக்கினால், விக்கிபீடியாவில் அதிகாரப்போக்கு இருக்கிறது என்று குற்றச்சாட்டு எழ வாய்ப்பிருக்கிறது. உமாபதி, பயர்பாக்ஸ் கட்டுரையை முன்னெச்சரிக்கையாக காப்புச் செய்திருப்பது இப்போது அவசியமா என்று தெரியவில்லை. தொடர்ந்து ஒரு பக்கம் விசமத்தனத்துக்கு உட்படுத்தப்படும் ஆதாரம் இருந்தால் தான் பக்கத்தையோ பயனரையோ தடை செய்து வைக்கலாம். என் பக்கத்தை காத்துக் கொள்வதற்கு எனக்கு உரிமை இருக்கிறது என்ற நோக்கில் தான் அவற்றை பூட்டி வைத்திருக்கிறேன். --Ravidreams 15:15, 29 அக்டோபர் 2006 (UTC)  
: ஆமாம், கட்டுரைகளில் எந்தவித சீர்கேடும் ஏற்படுத்தவில்லை என்பதால், தடைகளை உடனடியாக நீக்கிவிட்டேன். --Natkeeran 15:25, 29 அக்டோபர் 2006 (UTC)  
::நன்றி ரவி, நற்கீரன் ஆலோசனைக்குளுக்கு அமையப் பயர்பாக்ஸை எழுதுவதற்கான தடை நீக்கப்பட்டுள்ளது. எனது பக்கம் தற்காலிகமாகத் தடையில் இருக்கும். எனது பேச்சுப் பக்கத்தில் பதிவு செய்த பயனர்கள் மாத்திரம் கருத்துக்களைத் தெரிவிக்கலாம். --Umapathy 15:31, 29 அக்டோபர் 2006 (UTC)  
Ravidream, Mayuranathan, Narkeeran, Kanaks ஆகியவற்றை நிரந்தரமாகத் தடுக்கப் பரிந்துரைக்கிறேன். (அதிகாரிகள் பயனர் பெயர்களை நீக்க முடியாதா?) ஏனெனில் எதிர்காலத்தில் எப்போதாவது இப்பெயர்களில் விசமத்தனமான மாற்றங்கள் செய்யப்பட்டால் அவை அனுபவம் வாய்ந்த பயனர்களின் பங்களிப்புக்களாக எண்ணப்பட்டு கவனிக்காது விடப்பட வாய்ப்புள்ளது. இது நல்லதல்ல. ஒரே நேரத்தில் உருவாக்கப்பட்டவை என்பதால் பங்களிக்கும் நோக்கிலன்றி விசமத்தனமாகவே உருவாக்கப்பட்டவை என்பது உறுதியாகத் தெரிகிறது. ஆதலால் தடுப்பதிற் தவறில்லை. ஏனையவற்றைத் தடுப்பதுபற்றி ரவிதான் சொல்ல வேண்டும் :-) நன்றி. கோபி 15:51, 29 அக்டோபர் 2006 (UTC)  
: இது நிச்சயமாக, விஷமத்தனமாகவோ அல்லது கேலி செய்யும் நோக்கிலோதான் உருவாக்கப்பட்டிருக்கின்றன என்பதில் சந்தேகம் இல்லை. எவ்வாறாயினும் இது ஒரு பொறுப்பற்ற செயல்தான். சற்றுப் பொறுத்துப் பார்க்கலாம். சந்தேகத்து இடமான நடவடிக்கைகள் தெரியும் முதல் சந்தர்ப்பத்திலேயே தடை போடலாம். Mayooranathan 16:23, 29 அக்டோபர் 2006 (UTC)  
ஏன் இவ்வாறு மாற்றங்கள் மேலும் எனது பயனர் பக்கத்தை பாதுகாப்பிற்குள் உட்படுத்துவது எப்படி.--சக்திவேல் நிரோஜன் 18:15, 29 அக்டோபர் 2006 (UTC)  
:இந்த விசமத்தனம் என்னை குறி வைத்து தொடங்கியதால், என் பக்கத்தை பூட்டியது ஒரு அதிகபட்ச முன்னெச்சரிக்கை நடவடிக்கை தான். இது போல் அனைத்துப் பயனர்களுக்கும் வரும் என்று நினைக்கத் தேவையில்லை. தனிப்பட்ட பயனர் பக்கங்களில் வரும் விசமத்தொகுப்புகளை விட ஒத்த பயனர்பெயர்கள், அவர்கள் கட்டுரைகளில் செய்யக்கூடிய விசமத் தொகுப்புகள் தான் அதிக ஆபத்தானவை. அப்படி தெளிவான விசமத்தனம் ஆதாரத்துடன் தெரியும் முதல் தருணத்திலேயே நிரந்தர தடை செய்யப் பரிந்துரைக்கிறேன். தனிப்பட்ட பயனர்கள் தங்கள் பயனர் பக்கங்களை பூட்ட நினைத்தால், எந்த நிர்வாகியின் பேச்சுப் பக்கத்தில் வேண்டுமானால் தெரிவிக்கலாம். பேச்சுப் பக்கத்தை உடனடியாகப் பூட்டத் தேவையில்லை. விசமங்கள் அதிகமானால், நிர்வாகப் பணிகளுக்கு ஆள் அதிகம் தேவைப்படும். அப்போது, தற்போது நம்பிக்கைக்குரிய அனைத்துப் பயனர்களுக்கும் விக்கிபீடியா அதிகாரிகள் வாக்கெடுப்பின்றி நிரந்தரமாகவோ சில காலத்துக்கோ நிர்வாகி அணுக்கத்தை ஏற்படுத்திக் கொடுக்கப் பரிந்துரைக்கிறேன். செல்வகுமார், மயூரேசன், மயூரன், கலாநிதி, கனகு, நிரோ, சிந்து இப்படி குறிப்பிடத்தக்கவர்கள் நம்பிக்கைக்குரியவர்களில் சிலர்.  
:பதிவு செய்த பயனர் ஒருவர், கட்டுரைகளில் உள்ள தகவல்களை வேண்டுமென்றே திரிப்பது (எடுத்துக்காட்டுக்கு, ஆண்டுகள், திகதிகளை பிழையாக மாற்றுவது), கலந்தாலோசிக்காமல் பெரும்பகுதி அழிப்பது, வசைச் சொற்கள், இழி சொற்கள் இடுவது ஆகியவற்றை தடை செய்வதற்குரிய தகுதிகளாக வரையறுக்கலாம். ஒவ்வொரு விக்கிபீடியாவும் ஒவ்வொரு சமயத்தில் விசமத்தனத்தை எதிர்கொண்டாக வேண்டியிருக்கும். நமக்கு இப்பொழுது தொடங்கியுள்ளது. --Ravidreams 20:12, 29 அக்டோபர் 2006 (UTC)  
:பிற பயனர்களின் கணக்கு போன்ற மாயத்தோற்றத்தை ஏற்படுத்தும் கணக்குகளை முடக்கும் கொள்கை ஆங்கில விக்கியில் உண்டு. இல்லையெனில் தேவையற்ற குழப்பங்கள் ஏற்படக்கூடும். ஆனால், இப்பயனரின் செயல்பாட்டை சிலகாலம் கவனித்து பின் இறுதியான முடக்கம் செய்வதுபற்றி முடிவு செய்யலாம் என்று ரவி மற்றும் மயூரநாதன் கூறியுள்ளதை ஏற்கிறேன். அதற்கான காரணத்திலும் எனக்கு உடன்பாடு உண்டு. -- Sundar <sup>\பேச்சு</sup> 12:46, 30 அக்டோபர் 2006 (UTC)  
:கோபி கூறியதைப் போன்று நிதந்தரத் தடை போடுவதுதான் நல்லது என்று நினைக்கின்றேன். புதுப் பயனர் உருவாக்கப் பதிகை ஐப் பார்கும் போது ravidream என்ற பயனரே Narkeeran பயனரை உருவாக்கியதாகத் தெரிகின்றது. தவிர எனது ஊகத்தின் படி வெவ்வேறு பெயர்களில் பதிவு செய்துகொண்டாலும் அநேக குறிப்பிட்டவர் ஒரே ஆளாகத்தான் இருக்கவேண்டும். --Umapathy 08:31, 1 நவம்பர் 2006 (UTC)